מוזיאון השואה של מלבורן

מוזיאון השואה של מלבורן (באנגלית: Melbourne Holocaust Museum – MHM) (בעבר המקום נקרא מרכז השואה היהודי) נוסד רובע אלסטרנוויק (אנ'), מלבורן, אוסטרליה, בשנת 1984 על ידי ניצולי שואה. נכון לשנת 2024 זהו המוסד הגדול ביותר באוסטרליה המוקדש לחינוך, מחקר וזיכרון של השואה. משימתו להנציח את ששת מיליון היהודים שנרצחו על ידי הנאצים בין 1933 ל-1945, ולהגביר את קולם של ניצולי השואה, כדי לגרום לעתיד טוב יותר נקי מאנטישמיות, גזענות ודעות קדומות. המוזיאון נוסד לא מכספים משמעותיים מהציבור או מאנשים פרטיים ולכן הוא תמיד נאלץ להסתמך על תמיכת ניצולי שואה, קרוביהם, מתנדבים ופילנתרופים. הודות לתרומתם הייחודית של ניצולי השואה של מלבורן הפך ה-MHM למוסד שמתקיימת בו פעילות רבה במשך השנה. באוסף המוזיאון ישנם למעלה מ-1,300 עדויות של ניצולים שהוקלטו בווידאו, למעלה מ-12,000 חפצי אמנות היסטוריים, כולל מסמכים, תמונות, יצירות אמנות וחפצים מתקופת השואה ומתקופה קרובה שלאחר השואה. מרים פינק הייתה חברה בוועדה המארגנת המקורית של המוזאון ויחד עם בעלה ליאו הקימו את קרן ליאו ומינה פינק שאפשרה את רכישת בניין מרכז השואה היהודי. בשנת 2019, המוזיאון החל בשיפוץ גדול בהובלת משרדי האדריכלים קרסטין תומפסון ו־McCorkell Constructions. המוזיאון נסגר לקהל ב-2020, למטרת השיפוצים שתוכננו להסתיים ולהיפתח מחדש ב-2023. המוזיאון המחודש כלל חלל מוזיאון לילדים והתקנו בו מחדש של פסל עמודי העד של האמן אנדרו רוג'רס (אנ'). בשנת 2023, לקראת הפתיחה המחודשת של המוזיאון, עודכן שמו מ"מרכז השואה היהודי" ל"מוזיאון השואה של מלבורן" בנוסף גם שונה הלוגו שלו. בנובמבר 2023 נפתח המוזיאון מחדש רשמית לקהל הרחב והיו בו שני חללים לתצוגה קבועה. חלל התצוגה האחד נקרא "לכל אחד היה שם" ("Everybody Had a Name"). תצוגה זו עוקבת כרונולוגית אחר השואה, החל מהחיים היהודיים שלפני המלחמה, וכלה בניצולי שואה תושבי מלבורן שבנו מחדש את חייהם בעיר לאחר המלחמה. חלל התצוגה השני נקרא "מסתור: שבעה ילדים ניצלו" ("Hidden: Seven Children Saved") בתצוגה זו מוצגת תערוכה המיועדת לקהל צעיר (10+) העוקבת אחר מסעם של שבעה ילדים במחבוא בתקופת השואה. המוזיאון מתמקד בחינוך הדורות הצעירים כנגד שנאה. מדי שנה מבקרים עשרות אלפי תלמידים במוזיאון ומשתתפים בתוכניות החינוך שלו. כ-16,000 תלמידים וסטודנטים מבקרים ומקבלים הדרכות במוזיאון מדי שנה. המוזיאון מציע סיורים מודרכים לסטודנטים, לעיתים אף בהנחיית ניצולי שואה. בנוסף, המוזיאון מקדם תוכניות לחינוך מבוגרים, כמו גם הוא מציע תוכניות להכשרת מורים ומארגן כנסים ציבוריים הפתוחים לקהל הרחב, בשיתוף עם ארגון הצדקה היהודית של מלבורן. למוזיאון תפקיד חשוב בתמיכה בניצולים מבוגרים ומשפחותיהם. מאז 2008 מתנדבים אוסטרים מהשירות להנצחת השואה האוסטרי עובדים במוזיאון במשך 10–12 חודשים בשנה כתחליף לשירות החובה בצבא אוסטריה או שירות אזרחי חובה באוסטריה. עבודתם כוללת תרגום מסמכים, הכנת תערוכות, עבודה בספרייה וקיטלוג תצלומים. השרות למען זיכרון השואה באוסטריה המוזיאון היהודי של אוסטרליה מדיה וקבצים בנושא מוזיאון השואה של מלבורן בוויקישיתוף אתר האינטרנט הרשמי של מוזיאון השואה של מלבורן (באנגלית) מבנה בית הכנסת המחודש כפי שצולם על ידי Google Street View שירות המתנדבים האוסטרי בחוץ לארץ המוזיאון היהודי במלבורן סרטונים בערוץ של Melbourne Holocaust Museum, באתר יוטיוב Melbourne Holocaust Museum site About us, Melbourne Holocaust Museum (באנגלית אמריקאית) Our History, Melbourne Holocaust Museum (באנגלית אמריקאית) Andrew Markus, Miriam (Mina) Fink (1913–1990), Canberra: National Centre of Biography, Australian National University. (באנגלית) "Mina Fink". Melbourne Holocaust Museum (באנגלית). נבדק ב-2023-01-03. Melbourne, The University of. "Fink, Miriam - Woman - The Encyclopedia of Women and Leadership in Twentieth-Century Australia". www.womenaustralia.info (באנגלית בריטית). נבדק ב-2023-01-03. Hibbert, Meg (2022-07-23). "In Conversation with Kerstin Thompson of Kerstin Thompson Architects". Melbourne Holocaust Museum (באנגלית). נבדק ב-2023-03-21. Team, Education (2020-03-18). "March 18 2020: COVID-19 Update". Melbourne Holocaust Museum (באנגלית). נבדק ב-2023-03-21. Simons, Robbie (2022-06-15). "Innovative exhibition focusses on child survivors of the Holocaust". Melbourne Holocaust Museum (באנגלית). נבדק ב-2023-03-21. tahneyf (2022-03-28). "New memorial garden to feature reinstalled 'Pillars of Witness'". Melbourne Holocaust Museum (באנגלית). נבדק ב-2023-03-21. Jonathan, Einsatzstellen, Österreichischer Auslandsdienst (ב־)